പൃഥ്വിരാജിന്റെ ഭ്രമവും ഒടിടി റിലീസിന്? എത്തുക ആമസോണ് പ്രൈമില് കോള്ഡ് കേസിനും കുരുതിക്കും പിന്നാലെ പൃഥ്വിരാജിന്റെ മറ്റൊരു ചിത്രം കൂടി ഒടിടി റിലീസിന് ഒരുങ്ങുന്നതായി റിപ്പോര്ട്ട്. രവി കെ ചന്ദ്രന് സംവിധാനം ചെയ്യുന്ന ഭ്രമമാണ് ഒടിടി റിലീസിന് ഒരുങ്ങുന്നത്. ഒടിടി വിവരങ്ങള് നല്കുന്ന ലെറ്റ്സ് ഒടിടി ഗ്ലോബല് ആണ് ഭ്രമം ഒരു ഡയറക്റ്റ് ഒടിടി റിലീസ് ആയിരിക്കുമെന്ന വിവരം പങ്കുവെച്ചത്. ആമസോണ് പ്രൈമിലൂടെയാവും ചിത്രം എത്തുക എന്നാണ് വിവരം. ബോളിവുഡില് മികച്ച വിജയം നേടിയ ആയുഷ്മാന് ഖുറാനയുടെ അന്ധാധുനിന്റെ റീമേക്ക് ആണ് ഭ്രമം. റാഷി ഖന്നയാണ് ചിത്രത്തില് നായികയായി എത്തുന്നത്. രവി കെ ചന്ദ്രന് ആദ്യമായി മലയാളത്തില് സംവിധാനം ചെയ്യുന്ന ചിത്രം എ പി ഇന്റര്നാഷണല് ആണ് നിര്മിച്ചിരിക്കുന്നത്. ശ്രീറാം രാഘവന്റെ സംവിധാനത്തില് 2018ല് പ്രദര്ശനത്തിനെത്തിയ ചിത്രത്തിന്റെ മലയാളം റീമേക്കിന് തിരക്കഥയൊരുക്കിയിരിക്കുന്നത് ശരത് ബാലന് ആണ്. എഡിറ്റിംഗ് ശ്രീകര് പ്രസാദ്. സംഗീതം ജേക്സ് ബിജോയ്. മംമ്ത മോഹന്ദാസ്, സുരഭി ലക്ഷ്മി, അനന്യ, ശങ്കര്, സുധീര് കരമന എന്നിങ്ങനെയാണ് ചിത്രത്തിലെ മറ്റു താരങ്ങള്.